Title: Balegyenes
Description: A hetvenes évek közepétől a nyugati politikai tényezők által egyre inkább elismert kádári politika számára is "ideológiai kihívást" jelentett a nyugat-európai kommunista mozgalmon belül jelentkező, a kelet-európai szocializmus gyakorlatától eltérő nézetek értelmezése és elhelyezése. Simon István levéltáros, történész kötete azt vizsgálja, miként is látta a magyar vezetés a hatvanas-hetvenes-nyolcvanas években nyugati párttársait, és azon ideológiai vitákat, melyek köztük voltak. A három évtized alapján rendezett fejezetekben - a fennmaradt levéltári források alapján - elsősorban az Olasz Kommunista Párttal, kisebb részben a francia és a spanyol testvérpárttal való kapcsolatokon keresztül vizsgálja a kérdést, valamint azt, hogy milyen egyéb viták voltak a keleti és a nyugati kommunista pártok között, tekintettel olyan konfliktusforrásokra, mint például az 1980-81-es lengyel válság. A végig jegyzetelt kötet függelékében az 1958 és 1987 közötti olaszországi képviselőházi és szenátusi választások eredményeit, valamint a miniszterelnökök listáját találjuk.
Subjects: History, Foreign relations, Communist parties, Communism, Diplomatic relations, Magyar Szocialista Munkáspárt
Places: Hungary, Western Europe, Europe
Time periods: 1945-1989, 20th century